**Z Á P I S N I C A**

**zo zasadnutia komisie kultúry a cirkvi pri MsZ v Šamoríne**

**zo dňa 23.03.2022**

**Prítomní:** Varju Péter, Méry János, Varga Renáta, Hegyi Brigitta, Juhász Tibor, Nagy Myrtil. Horváth László

**Program zasadnutia:**

1. **Otvorenie**
2. **Prerozdelenie transferov na záujmovú umeleckú činnosť, kultúrne aktivity a cirkev na rok 2022**
3. **Vyhodnotenie návrhov na udelenie ceny PRO CULTURA**
4. **Rôzne**
5. **Záver**

***k bodu č. 1***

Predseda komisie po privítaní všetkých prítomných členov komisie otvoril rokovanie. Keďže nikto z prítomných členov nemal pripomienky alebo doplňujúce návrhy k obdŕžanému programu zasadnutia komisie, Varju Péter skonštatoval, že komisia je uznášaniaschopná a bude sa riadiť zaslaným programom.

***k bodu č. 2***

Predseda komisie skonštatoval, že všetci členovia komisie vopred obdŕžali e-mailom všetky žiadosti o dotácie a členovia túto skutočnosť aj potvrdili. Bolo to urobené kvôli rýchlejšiemu postupu pri schvaľovaní jednotlivých projektov.

Hodnotenie žiadostí prebiehalo podľa kritérií, ktoré komisia schválila ešte v roku 2019 a ktoré sú zverejnené na webovej stránke mesta.

Na MsÚ bolo podaných 35 žiadostí o dotáciu z oblasti kultúrnych a cirkevných činností, čo je o 5 menej ako bolo podaných v roku 2021. Celková žiadaná suma pre oblasť kultúry bola 120.595,- EUR a pre oblasť cirkvi bola 9.000,- EUR. Podľa rozpočtu mesta je pre oblasť kultúry schválených 60.000,- EUR a pre oblasť cirkvi 4.000,- EUR.

Komisia sa jednohlasne dohodla, že projekty dvoch subjektov neodporúča udeliť finančnú podporu mesta: 1. Združenie regionálneho rozvoja CR a ŠK Kormorán (dôvodom je, že tento projekt je denný detský tábor) a 2. VEST-MUSIC&CULTURE (jeden projekt na Dni Sv. Štefana už bol podporený).

Komisia navrhuje podporu jednotlivých projektov a výška navrhovanej finančnej podpore je popísané v tabuľke „Dotácie na kultúrne aktivity a cirkev pre rok 2022“, ktoré je tiež uverejnené n webových stránkach mesta.

***k bodu č. 3***

Komisia si zvolila pri schvaľovaní oceneného z navrhnutých občanov na cenu mesta „PRO CULTURA“ tajné hlasovanie. Komisia v tajnom hlasovaní sa rozhodla, že na cenu „PRO CULTURA“ navrhuje Szamák Mihálya. Šiesti hlasovali na neho a jeden hlasoval na Jurányi Róberta.

***k bodu č. 4***

Komisia sa dohodla, že ďalšie zasadnutie je naplánované 11.05.2022.

***k bodu č. 5***

Predseda komisie sa všetkým prítomným poďakoval za účasť a ukončil zasadnutie.

Zapísala: I. Almási

 PaedDr. Varju Peter

 predseda komisie